Document ID: 32004R2091

UREDBA KOMISIJE (ES) št. 2091/2004
z dne 6. decembra 2004
o prenehanju lova na morski list za ladje, ki plujejo pod zastavo Francije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema skupne ribiške politike (1), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o določitvi možnosti ribolova in s tem povezanih pogojev za določene staleže in skupine staležev rib za leto 2004, ki se uporabljajo v vodah Skupnosti in za plovila Skupnosti v vodah, kjer se zahtevajo omejitve ulova (2), za leto 2004 predvideva kvote za ulov morskega lista.
(2)
Za zagotavljanje spoštovanja določb o količinskih omejitvah ulova staleža, za katerega veljajo kvote, je potrebno, da Komisija določi datum, od katerega dalje se šteje, da so ribiška plovila držav članic s svojimi ulovi izčrpala kvoto.
(3)
Glede na podatke, ki jih je prejela Komisija, je ulov morskega lista v vodah cone ICES VII b, c za ladje, ki plujejo pod zastavo Francije ali so v Franciji registrirane, dosegel dodeljeno kvoto za leto 2004. Francija je prepovedala ribolov tega staleža od 23. oktobra 2004 dalje. Potrebno je, da se ta datum sprejme tudi v tej uredbi -
SPREJELA NASLEDNJO UREDBO:
Člen 1
Za ulov morskega lista v vodah cone ICES VII b, c za ladje, ki plujejo pod zastavo Francije ali so v Franciji registrirane, velja, da je kvota, ki je bila za leto 2004 dodeljena Franciji, izčrpana.
Za ladje, ki plujejo pod zastavo Francije ali so v Franciji registrirane, je prepovedan ulov morskega lista v vodah cone ICES VII b, c, kot tudi shranjevanje na krovu, pretovarjanje in raztovarjanje tega staleža, ulovljenega po datumu uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 23. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. decembra 2004

Labels: 8
18
6